CELEX: 32012R0052
Language: et
Date: 2012-01-20 00:00:00
Title: Komisjoni määrus (EL) nr 52/2012, 20. jaanuar 2012 , millega muudetakse Euroopa Parlamendi ja nõukogu määruse (EÜ) nr 998/2003 II lisa seoses kolmandate riikide ja territooriumide loetelus esitatud kandega Ameerika Ühendriikide kohta  EMPs kohaldatav tekst

21.1.2012   
            
            
               ET
            
            
               Euroopa Liidu Teataja
            
            
               L 18/1
            
         KOMISJONI MÄÄRUS (EL) nr 52/2012,
   20. jaanuar 2012,
   millega muudetakse Euroopa Parlamendi ja nõukogu määruse (EÜ) nr 998/2003 II lisa seoses kolmandate riikide ja territooriumide loetelus esitatud kandega Ameerika Ühendriikide kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. mai 2003. aasta määrust (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ, (1) eriti selle artiklit 10,
   ning arvestades järgmist:
   
               (1)
            
            
               Määruses (EÜ) nr 998/2003 on sätestatud lemmikloomade mittekaubandusliku liikumise suhtes kohaldatavad loomatervishoiunõuded ja niisuguse liikumise kontrolli suhtes rakendatavad eeskirjad. Määrust kohaldatakse selle I lisas loetletud lemmikloomaliikide mittekaubandusliku liikumise puhul liikmesriikide vahel või kolmandatest riikidest.
            
         
               (2)
            
            
               Määruse (EÜ) nr 998/2003 II lisa C osas on loetletud kolmandad riigid ja territooriumid, mis on marutaudivabad, ning kolmandad riigid ja territooriumid (kaasa arvatud Ameerika Ühendriigid), millest lemmikloomade mittekaubanduslikul sissetoomisel ei käsitata marutaudi liitu levimise ohtu suuremana kui samalaadse liikumise puhul liikmesriikide vahel.
            
         
               (3)
            
            
               Määruse (EÜ) nr 998/2003, mida on muudetud komisjoni määrusega (EÜ) nr 18/2006, (2) II lisa C osa loetelus sisaldab Ameerika Ühendriike käsitlev kanne Guami.
            
         
               (4)
            
            
               Ameerika Ühendriigid on teavitanud komisjoni sellest, et ka nemad kohaldavad määruse (EÜ) nr 998/2003 I lisa loetellu kuuluvate lemmikloomaliikide suhtes riiklikke nõudeid loomade mittekaubandusliku liikumise korral Ameerika Ühendriikide ning Ameerika Samoa, Põhja-Mariaanide, Puerto Rico ja USA Neitsisaarte vahel.
            
         
               (5)
            
            
               Seetõttu on asjakohane lisada need territooriumid määruse (EÜ) nr 998/2003 II lisa C osas Ameerika Ühendriike käsitlevasse kandesse.
            
         
               (6)
            
            
               Seepärast tuleks määrust (EÜ) nr 998/2003 vastavalt muuta.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 998/2003 II lisa C osas asendatakse Ameerika Ühendriike käsitlev kanne järgmisega:
   
      
                  „US
               
               
                  Ameerika Ühendriigid, sealhulgas Ameerika Samoa (AS), Guam (GU), Põhja-Mariaanid (MP), Puerto Rico (PR) ja USA Neitsisaared (VI)”.
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. jaanuar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 146, 13.6.2003, lk 1.
   
      (2)  ELT L 4, 7.1.2006, lk 3.